open-index/open-wikipedia-markdown huggingface dataset:
คียอ จูรอบชียอน

**คียอแวช จูรอบชียอน** () หรือ **คียอ คียอแวช** (; เกิด 14 กรกฎาคม ค.ศ. 1971) เป็นนักธุรกิจชาวสหราชอาณาจักรที่เกิดในอิหร่าน ธุรกิจของเขาส่วนใหญ่เกี่ยวข้องกับฟุตบอล

ในทะเบียนกรรมการบริษัทที่สำนักนายทะเบียนนิติบุคคลในลอนดอน จูรอบชียอนระบุว่าเขามี 2 สัญชาติ คือ แคนาดาและสหราชอาณาจักร เกิดวันที่ 14 กรกฎาคม ค.ศ. 1971

แม้ว่าสื่อจะอธิบายเป็นประจำว่าเขาเป็นนายหน้านักฟุตบอล แต่จูรอบชียอนก็ไม่ได้เป็นนายหน้าที่ได้รับใบอนุญาต สมาคมฟุตบอลห้ามนายหน้าที่ไม่มีใบอนุญาตเข้ามาเกี่ยวข้องในการซื้อขายผู้เล่นในพรีเมียร์ลีก จูรอบชียอนบอกว่าตัวเองไม่ได้เป็นนายหน้า โดยกล่าวว่า "ผมคิดว่าธุรกิจนายหน้ามันต่างออกไปมาก"

## อ้างอิง

หมวดหมู่:นักธุรกิจชาวอังกฤษ
หมวดหมู่:ชาวอังกฤษเชื้อสายอิหร่าน
หมวดหมู่:ศิษย์เก่าจากวิทยาลัยควีนแมรี มหาวิทยาลัยลอนดอน
J2000.0

**J2000.0** หรือ **J2000** เป็นต้นยุคอ้างอิงหนึ่งที่ใช้ในทางดาราศาสตร์หรือการสำรวจ โดยหมายถึงเที่ยงวัน (12:00 น.) ของวันที่ 1 มกราคม ค.ศ. 2000 ตามเวลาโลก เวลานี้ตรงกับ 11:58:55.816 UTC ของวันที่ 1 มกราคม 2000 ตามเวลาสากลเชิงพิกัด หรือตรงกับ 18:58:55.816 ตามเวลามาตรฐานไทย

เวลาโลกต่อเนื่องกับเวลาปฏิทินดาราศาสตร์ในอดีต เป็นระบบมาตรฐานเวลาที่ไม่มีอธิกวินาที และเร็วกว่าเวลาสากล (UT) ประมาณหนึ่งนาที

ในปัจจุบันใช้ต้นยุคอ้างอิง J2000.0 ในขณะที่ในอดีตก่อนหน้านี้เคยใช้ B1950.0

โดยมากแล้วใช้เรียกระบบพิกัดเส้นศูนย์สูตรที่ใช้วิษุวัต J2000.0 ซึ่งได้ถูกใช้แทนที่วิษุวัต B1950.0 ตั้งแต่วันที่ 1 มกราคม 1992 เป็นต้นมา

## อ้างอิง

หมวดหมู่:วิทยาศาสตร์ในปี พ.ศ. 2543
หมวดหมู่:ดาราศาสตร์
ดาบิก

**ดาบิก** () เป็นเมืองในซีเรียตอนเหนือ ตั้งอยู่ทางตะวันออกเฉียงเหนือจากอะเลปโปประมาณ  และห่างจากชายแดนซีเรีย-ตุรกีทางใต้ประมาณ  ตัวเมืองอยู่ในตำบลอัคตะรีน อำเภออะอ์ซาซ เขตผู้ว่าการอะเลปโป จากสำมะโน ค.ศ. 2004 ดาบิกมีประชากร 3,364 คน เมืองนี้เป็นที่ตั้งของยุทธการที่มัรจญ์ดาบิกใน ค.ศ. 1516 ที่จักรวรรดิออตโตมันเอาชนะรัฐสุลต่านมัมลูก

ในอวสานวิทยาอิสลาม เชื่อกันว่าดาบิกเป็นหนึ่งในสองสถานที่มีความเป็นไปได้ (อีกแห่งคืออะอ์มาก) ที่จะเกิดสงครามครั้งใหญ่ระหว่างชาวคริสต์ผู้รุกรานกับชาวมุสลิมผู้ปกป้อง และท้ายที่สุกมุสลิมจะเป็นฝ่ายชนะและถือเป็นจุดเริ่มต้นของวาระสุดท้าย รัฐอิสลามอิรักและลิแวนต์ กลุ่มก่อการร้ายอิสลาม เชื่อว่าดาบิกเป็นสถานที่ที่จะเกิดสงครามใหญ่ต่อกองทัพคริสเตียนจากตะวันตก และตั้งชื่อนิตยสารออนไลน์ตามชื่อหมู่บ้านนี้ หลังกองทัพตุรกีและกบฏซีเรียขับไอซิสออกจากดาบิกในเดือนตุลาคม ค.ศ. 2016 ทางกลุ่มแทนที่สื่อนี้ด้วย *[[รูมียะฮ์]]*

## ในอวสานวิทยาอิสลาม
ฮะดีษที่กล่าวถึงอวสานวิทยาอิสลามมีการกล่าวถึงดาบิกเป็นสถานที่ที่จะเกิดเหตุการณ์บางอย่างในมะลาฮิมของมุสลิม (เทียบเท่ากับ apocalypse หรืออารมาเกดโดนของคริสต์) อะบูฮุร็อยเราะฮ์รายงานในฮะดีษที่ศาสดามุฮัมมัดพูดไว้ว่า:

นักวิชาการและผู้อธิบายฮะดีษเสนอแนะว่าคำว่า *ชาวโรมัน* สื่อถึงชาวคริสต์ ฮะดีษที่เกี่ยวข้องกับชัยชนะของชาวมุสลิมยังกล่าวถึงเหตุการณ์หลังจากนั้นว่า หลังจากนั้นจะมีการยึดครองคอนสแตนติโนเปิลอย่างสันติด้วยการตักบีรและตัสบีห์ และท้ายที่สุดคือความพ่ายแพ้ของอัลมะซีฮุดดัจญ์ญาลหลังการกลับมาและลงมาของพระเยซูคริสต์

## อ้างอิง

## บรรณานุกรม

* 
*
ดาบิก (นิตยสาร)

***ดาบิก*** () เป็นนิตยสารออนไลน์ที่รัฐอิสลามอิรักและลิแวนต์มีจุดประสงค์ใช้ในลัทธิหัวรุนแรงอิสลาม กับการเรียกเข้าเป็นทหาร โดยตีพิมพ์ครั้งแรกในหลายภาษาเมื่อเดือนกรกฎาคม ค.ศ. 2014

## รายละเอียด
ทางไอเอสเผยแพร่ *ดาบิก* ผ่านดีปเว็บ แม้ว่าจะมีให้บริการทางออนไลน์อย่างกว้างขวางผ่านแหล่งอื่นก็ตาม หนังสือฉบับแรกตีพิมพ์ในเดือน "เราะมะฎอน ฮ.ศ. 1435" ตามปฏิทินฮิจเราะห์ของอิสลาม นิตยสารนี้รายงานว่า ชื่อนิตยสารนำมาจากชื่อเมืองดาบิกในซีเรียตอนเหนือที่มีการกล่าวถึงในฮะดีษเกี่ยวกับวันสิ้นโลก ไอเอสเชื่อว่าดาบิกเป็นสถานที่ที่กองทัพมุสลิมกับผู้ปฏิเสธศรัทธาจะเผชิญหน้ากัน และภายหลังกองทัพครูเสดเป็นฝ่ายแพ้ วันอวสานก็จะเกิดขึ้น นิตยสาร *ดาบิก* ทุกฉบับขึ้นต้นด้วยการอ้างคำพูดที่ยกให้แก่อะบูมุศอับ อัซซัรกอวีว่า: "The spark has been lit here in Iraq, and its heat will continue to intensify  by Allah's permission  until it burns the crusader armies in Dabiq" (ประกายไฟถูกจุดขึ้นที่นี่ในอิรัก และความร้อนจะทวีความรุนแรงขึ้นเรื่อย ๆ  ด้วยพระประสงค์ของอัลลอฮ์  จนกว่ามันจะเผากองทัพครูเสดที่ดาบิก)

Harleen K. Gambhir จากสถาบันเพื่อการศึกษาสงครามพิจารณาว่า ในขณะที่นิตยสาร ''Inspire'' ของอัลกออิดะฮ์ในคาบสมุทรอาหรัับมุ่งเน้นการสนับสนุนให้ผู้อ่านทำการโจมตีโลกตะวันตกแบบหมาป่าเดียวดาย *ดาบิก* มีความกังวลต่อการสร้างความชอบธรรมทางศาสนาของไอเอส และรัฐเคาะลีฟะฮ์ที่ตนเองประกาศมากกว่า และสนับสนุนให้มุสลิมอพยพไปที่นั่น ในนิตยสารฉบับเดือนตุลาคม ค.ศ. 2014 มีบทความชื่อการเหตุผลทางศาสนาสำหรับการเป็นทาส และชื่นชมต่อการฟื้นฟูสิ่งนี้

ไอเอสใช้นิตยสาร *ดาบิก* เพื่อแสดงความเป็นปรปักษ์อย่างรุนแรงต่อกลุ่มต่าง ๆ เช่น คริสต์ศาสนิกชน, ชาวยิว, ชาวฮินดู, มุสลิมนิกายชีอะฮ์ และอิควานัลมุสลิมีน

ในเดือนกันยายน ค.ศ. 2016 ทางไอเอสแทนที่ *ดาบิก* ด้วย*[[รูมียะฮ์]]* (*โรม* ในภาษาอาหรับ) นิตยสารออนไลน์อีกเล่ม เผยแพร่ในภาษาอังกฤษและภาษาอื่น ๆ นักวิเคราะห์สันนิษฐานว่านี่เป็นเพราะไอเอสถูกกองทัพตุรกีและกบฏซีเรียขับออกจากเมืองดาบิกในเดือนตุลาคม ค.ศ. 2016 โดยชื่อใหม่สื่อถึงคำทำนายของอิสลามเกี่ยวกับการล่มสลายของโรม

## ฉบับ

## หมายเหตุ

## อ้างอิง

หมวดหมู่:นิตยสารภาษาอาหรับ
หมวดหมู่:เว็บไซต์ภาษาอาหรับ
หมวดหมู่:นิตยสารภาษาอังกฤษ
หมวดหมู่:นิตยสารที่ตีพิมพ์อย่างไม่สม่ำเสมอ
หมวดหมู่:สื่อมวลชนของรัฐอิสลามอิรักและลิแวนต์
หมวดหมู่:นิตยสารที่ตีพิมพ์ในประเทศซีเรีย
หมวดหมู่:นิตยสารออนไลน์
หมวดหมู่:หนังสือพิมพ์และวารสารโฆษณาชวนเชื่อ
สถานะเพศเอ็กซ์

**สถานะเพศเอ็กซ์** หรือ **เอ็กซ์-เจ็นเดอร์** () เป็นสถานะเพศที่สามที่แตกต่างจากเอ็ม (M) ที่หมายถึงเพศชาย (male) หรือเอฟ (F) ที่หมายถึงเพศหญิง (female) คำว่า*สถานะเพศเอ็กซ์*เริ่มนำมาใช้ในช่วงปลายทศวรรษ 1990 ซึ่งเป็นที่นิยมโดยองค์กรเควียร์ในภูมิภาคคันไซ โดยเฉพาะในนครโอซากะและเกียวโต คำนี้ใช้แทนคำว่านอนไบนารีและเจ็นเดอร์เควียร์ในประเทศญี่ปุ่น เช่นเดียวกับในใบลงทะเบียนหนังสือเดินทางของสหรัฐอเมริกา

ตัวอย่างที่โดดเด่นของผู้ที่นิยามตัวเองว่าเป็น "สถานะเพศเอ็กซ์" ได้แก่ นักเขียนมังงะยูกิ คามาตานิ และยู วาตาเซะ

ในปี พ.ศ. 2562 สถาบันวิจัยกลุ่มบุคคลที่มีความหลากหลายทางเพศแห่งประเทศญี่ปุ่นได้ทำการสำรวจออนไลน์ โดยรวบรวมแบบสอบถามจำนวน 348,000 ชุดจากผู้ที่มีอายุระหว่าง 20 ถึง 69 ปี ซึ่งไม่ใช่ทุกคนที่เป็นกลุ่มบุคคลที่มีความหลากหลายทางเพศ ผู้ตอบแบบสอบถามร้อยละ 2.5 เรียกตัวเองว่ามีสถานะเพศเอ็กซ์

## อ้างอิง

หมวดหมู่:กลุ่มบุคคลที่มีความหลากหลายทางเพศในประเทศญี่ปุ่น
หมวดหมู่:นอนไบนารี
ธงสีรุ้ง (กลุ่มบุคคลที่มีความหลากหลายทางเพศ)

[thumb|262x262px| โรงแรมสโตนวอลล์ในหมู่บ้านกรีนวิช แมนฮัตตัน ซึ่งเป็นสถานที่เกิด[เหตุจลาจลสโตนวอลล์ ในเดือนมิถุนายน พ.ศ. 2512 ได้รับการประดับประดาด้วยธงไพรด์สีรุ้ง ในปี พ.ศ. 2559]]
**ธงสีรุ้ง** () หรือที่เรียกว่า **ธงเกย์ไพรด์** () หรือ **ธงไพรด์** () เป็นสัญลักษณ์ของความภาคภูมิใจของเลสเบียน เกย์ ไบเซ็กชวล และทรานส์เจนเดอร์ (แอลจีบีที) และขบวนการเคลื่อนไหวทางสังคมของกลุ่มบุคคลที่มีความหลากหลายทางเพศ แต่ละสีสะท้อนถึงความหลากหลายของชุมชนบุคคลที่มีความหลากหลายทางเพศ และสเปกตรัมของเพศวิถีและสถานะเพศของมนุษย์ การใช้ธงสีรุ้งเป็นสัญลักษณ์แห่งเกย์ไพรด์ เริ่มต้นขึ้นในซานฟรานซิสโก รัฐแคลิฟอร์เนีย ประเทศสหรัฐอเมริกา และในที่สุดก็กลายเป็นสิ่งที่มีทั่วไปในงานสิทธิของกลุ่มบุคคลที่มีความหลากหลายทางเพศทั่วโลก

ธงสีรุ้งสร้างสรรค์โดยศิลปินกิลเบิร์ต เบเกอร์, ลินน์ เซเกอร์บลอม, เจมส์ แม็กนามารา และนักเคลื่อนไหวคนอื่น ๆ การออกแบบผ่านการแก้ไขหลายครั้งหลังจากเปิดตัวครั้งแรกในปี พ.ศ. 2521 และสานต่อแรงบันดาลใจให้เกิดรูปแบบต่าง ๆ กัน แม้ว่าธงสีรุ้งดั้งเดิมของเบเกอร์จะมี 8 สี  ตั้งแต่ปี พ.ศ. 2522 จนถึงปัจจุบัน ธงสีรุ้งรูปแบบทั่วไปประกอบด้วยแถบ 6 สีได้แก่ แดง ส้ม เหลือง เขียว น้ำเงิน และม่วง โดยทั่วไปธงจะแสดงในแนวนอนโดยมีแถบสีแดงอยู่ด้านบนสุด เพื่อเลียนแบบสีของรุ้งกินน้ำตามธรรมชาติ

ปัจจุบันกลุ่มบุคคลที่มีความหลากหลายทางเพศและกลุ่มพันธมิตรใช้ธงสีรุ้งและสิ่งของต่าง ๆ ที่มีธีมสีรุ้งเป็นสัญลักษณ์แสดงถึงอัตลักษณ์หรือหรือการสนับสนุนของพวกตน มีธงสีรุ้งหลากหลายแบบที่ใช้เพื่อมุ่งความสนใจไปที่เหตุหรือกลุ่มเฉพาะในชุมชน (เช่น คนข้ามเพศ การต่อสู้กับการแพร่ระบาดของโรคเอดส์ รวมไปถึงกลุ่มคนผิวสีที่มีความหลากหลายทางเพศ) นอกจากสีรุ้งแล้ว ยังมีการใช้ธงและสัญลักษณ์ อื่น ๆ เพื่อสื่อถึงอัตลักษณ์เฉพาะภายในชุมชนบุคคลที่มีความหลากหลายทางเพศ

## อ้างอิง

## แหล่งข้อมูลอื่น
* Original 1978 Rainbow Flag at the GLBT Historical Society
* 

หมวดหมู่:ธงสายรุ้ง
หมวดหมู่:สัญลักษณ์ของกลุ่มบุคคลที่มีความหลากหลายทางเพศ
หมวดหมู่:ธงของกลุ่มบุคคลที่มีความหลากหลายทางเพศ
น้ำแม่ตุ๋ย

**น้ำแม่ตุ๋ย** เป็นลำน้ำสาขาของแม่น้ำวังในท้องที่จังหวัดลำปาง มีต้นกำเนิดมาจากเขาไม่มีชื่อในเขตตำบลเมืองปาน อำเภอเมืองปาน (ตอนต้นน้ำเรียก **น้ำแม่กวม**) ไหลจากทิศเหนือลงมาทางทิศใต้ เข้าเขตอำเภอเมืองลำปาง ก่อนไปบรรจบกับแม่น้ำวังที่บ้านทับหมาก ตำบลบ่อแฮ้ว อำเภอเมืองลำปาง

น้ำแม่ตุ๋ยมีลำน้ำสาขาย่อยที่สำคัญได้แก่ น้ำแม่ไพร น้ำแม่เฟือง และน้ำแม่ค่อม มีพื้นที่รับน้ำประมาณ 801 ตารางกิโลเมตร มีความยาวประมาณ 90 กิโลเมตร

## อ้างอิง

ตุ๋ย
นิชิคีวชูชิงกันเซ็ง

**นิชิคีวชูชิงกันเซ็ง** (ญี่ปุ่น: 西九州新幹線; โรมาจิ: *Nishi Kyūshū Shinkansen*, *คีวชูชิงกันเซ็งตะวันตก*) เป็นเส้นทางให้บริการรถไฟความเร็วสูงชิงกันเซ็งของญี่ปุ่นทางตะวันตกเฉียงเหนือของเกาะคีวชู ซึ่งดำเนินการโดยบริษัทรถไฟคีวชู (JR คีวชู) ส่วนของเส้นทางที่เชื่อมต่อนางาซากิกับทาเกโอะ-ออนเซ็น เริ่มให้บริการในวันที่ 23 กันยายน พ.ศ. 2565  วิ่งขนานกับสายหลักนางาซากิและมีความยาว 66 กิโลเมตร (41 ไมล์) นับเป็นเส้นทางรถไฟชิงกันเซ็งที่มีระยะทางสั้นที่สุดในญี่ปุ่น

เส้นทางรถไฟนี้มีแผนเชื่อมต่อสถานีรถไฟฮากาตะกับนางาซากิ และเป็นส่วนต่อขยายของซันโยชิงกันเซ็งถึงฮนชู อย่างไรก็ตาม ในปี 2565 เส้นทางของส่วนทางตะวันออกของทาเกโอะ-ออนเซ็นไปยังฮากาตะ โดยผ่านซางะ นั้นยังไม่ได้มีกำหนดการก่อสร้าง จึงยังไม่ชัดเจนว่าจะเสร็จทั้งเส้นทางเมื่อใด ปัจจุบัน ขบวนรถไฟด่วนพิเศษ *รีเลย์คาโมเมะ* เปิดให้บริการเชื่อมต่อระหว่างกับฮากาตะกับทาเกโอะ-ออนเซ็น

## สถานี
**คำอธิบาย:**

## แหล่งอ้างอิง


## แหล่งข้อมูลอื่น

*  

หมวดหมู่:ชิงกันเซ็ง
หมวดหมู่:ก่อตั้งในประเทศญี่ปุ่นในปี พ.ศ. 2565
หมวดหมู่:เส้นทางรถไฟที่เปิดทำการในปี พ.ศ. 2565
คาเงมะ

[right|thumb|ผู้ชายคนหนึ่งกำลังจู๋จี๋กับ''[วากาชู* ("หนุ่มวัยรุ่น" ในภาพอาจเป็น*คาเงมะ* เช่นกัน) และผู้ให้บริการทางเพศหญิง *วากาชู* (สวมผ้าโพกหัว) แอบจุมพิตกับผู้หญิงลับหลังอีกฝ่าย วาดโดย [[นิชิกาวะ ซุเกโนบุ]]  ลงสีด้วยมือแบบ*ชุนงะ*]]
[[ไฟล์:Miyagawa Isshô-Spring Pastimes-A.jpg|right|thumb|*คาเงมะ* นั่งบนตักของอีกฝ่ายที่อาวุโสกว่า วาดโดย [[มิยางาวะ อิชโช]] ใน*สปริงพาสต์ไทมส์* ค.ศ. 1750]]

***คาเงมะ*** () เป็นศัพท์ภาษาญี่ปุ่นที่ใช้หมายถึง[[การค้าประเวณี|ผู้ให้บริการทางเพศ]]วัยรุ่นชาย *คาเงมะ* มักกลายเป็นนักแสดง[[คาบูกิ]]ฝึกหัด (ซึ่งมักเป็นฝ่ายรับบริการทางเพศเอง) ทั้งลูกค้าชายและหญิงสามารถรับบริการ*คาเงมะ* ได้ ลูกค้าชายมักร่วมเพศทางทวารหนักเป็นฝ่ายรุก [[เฟอเลชิโอ|การใช้ปากกระทำอวัยวะเพศชาย]]ของกันและกันไม่ได้รับการกล่าวถึงในเอกสาร[[ยุคเอโดะ]] (ค.ศ. 1603–1867) 

*คาเงมะ* ที่ไม่ได้สังกัดโรงละครคาบูกิสามารถได้รับการจ้างผ่าน[[ซ่องโสเภณี]]ชายหรือ[[โรงน้ำชา]]ที่เฉพาะทางด้านการให้บริการ*คาเงมะ* ซึ่งอาจเรียกโรงน้ำชานั้นว่า*คาเงมาจายะ* (陰間茶屋, *Kagemajaya*, "โรงน้ำชา*คาเงมะ*) ค่าบริการ*คาเงมะ* เรียกเก็บในอัตราที่สูงกว่าผู้ให้บริการทางเพศหญิงอื่นในระดับเดียวกัน และกิจการสามารถสร้างความมั่งคั่งแก่*คาเงมะ* ได้ถึงกลางคริสต์ศตวรรษที่ 19 แม้ต้องผ่านข้อจำกัดทางกฎหมายที่เพิ่มมากขึ้น ว่าความพยายามใด ๆ ที่ให้ผู้ให้บริการทางเพศ (ทั้งชายและหญิง) อยู่ในเขตเมืองที่กำหนดไว้นั้นผิดกฎหมาย และร้องขอให้ห้ามปรามความสัมพันธ์ข้ามชนชั้นซึ่งถูกมองว่าเป็นการทำให้โครงสร้างทางสังคมที่มีมาแต่ในอดีตเสียระบบ

ผู้ให้บริการทางเพศหลายคนข้างต้น รวมถึงนักแสดงคาบูกิวัยเยาว์หลายคน เป็น[[แรงงานตามสัญญา]] (indentured servant) ขายตั้งแต่ยังเด็กแก่ช่องโสเภณีหรือ[[โรงละคร]] ส่วนใหญ่ในสัญญา 10 ปี ขึ้นอยู่กับความต้องการของลูกค้า *คาเงมะ* อาจเป็น *ยาโร* (ชายหนุ่ม), *วากาชู* (หนุ่มวัยรุ่น ราว 10–18 ปี) หรือ*อนนางาตะ'' (ชายแสดงเป็นหญิง)

## ดูเพิ่ม

* รักร่วมเพศในประเทศญี่ปุ่น
* เปเดรัสติส 
* วากาชู

## อ้างอิง

## หนังสืออ่านเพิ่ม
* Bernard Faure "The Red Thread" 1998.

หมวดหมู่:คาบูกิ
หมวดหมู่:คำศัพท์ทางเพศญี่ปุ่น
หมวดหมู่:การค้าประเวณีในประเทศญี่ปุ่น
หมวดหมู่:คำและวลีภาษาญี่ปุ่น
ทางหลวงท้องถิ่น ฉช.ถ 1-0005

**ทางหลวงท้องถิ่น ฉช.ถ 1-0005** หรือ **อดีตทางหลวงแผ่นดินหมายเลข 3315** เป็นทางหลวงท้องถิ่นภายใต้ความดูแลขององค์การบริหารส่วนจังหวัดฉะเชิงเทรา เชื่อมระหว่างถนนสิริโสธรมาเชื่อมต่อกับถนนเทพคุณากร โดยเริ่มต้นจากตำบลบางกรูด อำเภอบ้านโพธิ์ สิ้นสุดที่ตำบลโสธร อำเภอเมืองฉะเชิงเทรา จังหวัดฉะเชิงเทรา

## ประวัติ
[left|thumb|แนวถนนในปี พ.ศ. 2541 มีการลัดเลาะ[คลองประเวศบุรีรมย์และแม่น้ำบางปะกง]]
ทางหลวงท้องถิ่น ฉช.ถ 1-0005 แต่เดิมคือทางหลวงแผ่นดินหมายเลข 3315 ถูกกำหนดหมายเลขขึ้นเมื่อปี พ.ศ. 2529 ชื่อทางหลวง แยกทางหลวงหมายเลข 314–บรรจบทางหลวงหมายเลข 3216 (บางพระ) ครั้งแรกเป็นทางหลวงจังหวัด โดยเริ่มก่อสร้างขึ้นในปี พ.ศ. 2530 ปรากฏในผังเมืองเมืองรวมบังคับในท้องที่ตำบลวังตะเคียน ตำบลท่าไข่ ตำบลโสธร ตำบลหน้าเมือง ตำบลบางตีนเป็ด และตำบลบางพระ อำเภอเมืองฉะเชิงเทรา เป็นแนวเส้นทางและโครงการก่อสร้าง ต่อมา พ.ศ. 2537 ได้ปรับฐานะขึ้นเป็นทางหลวงแผ่นดิน แต่ยังคงใช้ชื่อทางหลวงเดิมอยู่ และเปลี่ยนชื่อทางหลวงในปี พ.ศ. 2554 เป็น แยกทางหลวงหมายเลข 314 (วัดผาณิตาราม–บรรจบทางของเทศบาลเมืองฉะเชิงเทราควบคุม เนื่องจากได้มีการถ่ายโอนทางหลวงแผ่นดินหมายเลข 3216 ให้กับเทศบาลเมืองฉะเชิงเทราแล้ว

ช่วง พ.ศ. 2546–2549 กรมทางหลวงได้ถ่ายโอนทางหลวงแผ่นดินหมายเลข 3315 ช่วงกิโลเมตรที่ 0+000-8+926 ระยะทาง 8.930 กิโลเมตร ตลอดสายทาง ให้กับองค์การบริหารส่วนจังหวัดฉะเชิงเทรา ทำให้ไม่ปรากฏในประกาศการกำหนดหมายเลขทางหลวงเมื่อปี พ.ศ. 2564 แล้ว

## รายละเอียดของเส้นทาง
[left|thumb|เส้นทางช่วงตำบลบางกรูด ผิว[แอสฟอลต์คอนกรีตขนาด 2 ช่องจราจร]]
ทางหลวงท้องถิ่น ฉช.ถ 1-0005 เป็นทางหลวงท้องถิ่น ชั้น 5 (นอกเขตเมือง) มีระยะทาง 8.930 กิโลเมตร ขนาด 2 - 4 ช่องจราจร เขตทางความกว้างสูงสุดประมาณ 16 เมตร พิ้นผิวจราจรแบบแอสฟอลต์คอนกรีต และคอนกรีตอัดแรง ตัดผ่านทั้งพื้นที่เกษตรกรรมและพื้นที่ชุมชน รวมถึงพื้นที่ใกล้เคียงกับชายฝั่งแม่น้ำบางปะกง ทำให้เป็นเส้นทางไปยังร้านอาหารและคาเฟ่พักผ่อนหย่อนใจ

ทางหลวงท้องถิ่น ฉช.ถ 1-0005 เริ่มต้นจากถนนสิริโสธร บริเวณแยกวัดผาณิตาราม (แยกบางกรูด) ไปทางทิศตะวันออกถึงก่อนถึงวัดผาณิตาราม แยกขึ้นไปทางทิศเหนือเข้าสู่เขตตำบลบางพระ อำเภอเมืองฉะเชิงเทรา บรรจบกับทางหลวงแผ่นดินหมายเลข 365 ทิศใต้และสิ้นสุดช่วงแรก เริ่มช่วงต่อไปฝั่งทิศเหนือตรงข้ามกับทางหลวงท้องถิ่น ฉช.ถ 1-0005 ช่วงแรก ผ่านวัดบางพระ ข้ามคลองบางพระเข้าสู่ตำบลหน้าเมือง เขตเทศบาลเมืองฉะเชิงเทรา และสิ้นสุดที่ถนนเทพคุณากร ซึ่งอยู่ในความดูแลของเทศบาลเมืองฉะเชิงเทรา

## รายชื่อทางแยก

## สถานที่สำคัญ
* วัดมงคลโสภิต (วัดต้นสน)
* ฝ่ายส่งน้ำและบำรุงรักษาที่ 3 (ท่าถั่ว) โครงการส่งน้ำและบำรุงรักษาพระองค์ไชยานุชิต
* วัดกระทุ่ม
* วัดผาณิตาราม
* หอธรรมพระบารมี
* วัดไชยภูมิธาราม
* วัดบางพระ

## ระเบียงภาพ


ไฟล์:Local Road ฉช.ถ 1-0005 Bang Phra 2.jpg|เส้นทางช่วงต่อเนื่องกับทางหลวงแผ่นดินหมายเลข 365 ที่กำลังก่อสร้างขยายช่องทางจราจร
ไฟล์:Local Road ฉช.ถ 1-0005 Bang Phra 3.jpg|ป้ายแสดงโครงการก่อสร้างระบุชื่อสายทางและรหัสสายทาง
ไฟล์:Local Road ฉช.ถ 1-0005 Bang Phra 4.jpg|เส้นทางช่วงที่เป็นผิวแอสฟอลต์คอนกรีตขนาด 2 ช่องจราจร และท่อระบายน้ำที่สร้างเพื่อรองรับการขยายผิวทาง



## แหล่งข้อมูลอื่น

* ระบบลงทะเบียนทางหลวงท้องถิ่น กรมทางหลวงชนบท กระทรวงคมนาคม

## อ้างอิง

ฉช.ถ 1-0005
ฉช.ถ 1-0005
องค์การบริหารส่วนตำบลสวี

**องค์การบริหารส่วนตำบลสวี** เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของตำบลสวีและตำบลปากแพรก ในอำเภอสวี จังหวัดชุมพร เดิมได้รับการจัดตั้งเป็นสภาตำบลสวีใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลสวีเมื่อวันที่ 25 ธันวาคม พ.ศ. 2539 ในเดือนธันวาคมปี พ.ศ. 2565 มีประชากรทั้งหมด 4,171 คน โดยแบ่งประชากรเป็นเขตตำบลสวี 2,787 คน และเขตตำบลปากแพรก 1,384 คน

ในวันที่ 9 กรกฎาคม พ.ศ. 2547 กระทรวงมหาดไทยให้ยุบสภาตำบลปากแพรก รวมเข้ากับพื้นที่องค์การบริหารส่วนตำบลสวี เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน ทำให้องค์การบริหารส่วนตำบลสวีครอบคลุมพื้นที่ตำบลสวีและตำบลปากแพรกทั้งหมด

องค์การบริหารส่วนตำบลตั้งอยู่ข้างที่ว่าการอำเภอสวี และห่างจากศาลากลางจังหวัดชุมพรประมาณ 6.9 กิโลเมตร อยู่ห่างจากกรุงเทพมหานครประมาณ 499 กิโลเมตรตามทางหลวงแผ่นดินหมายเลข 41 และประมาณ 500.76 กิโลเมตรตามทางรถไฟสายใต้ที่สถานีรถไฟสวี มีพื้นที่รับผิดชอบทั้งหมด 55.93 ตารางกิโลเมตร หรือคิดเป็นพื้นที่ประมาณ 34,956.25 ไร่ เป็นที่ตั้งของวัดพระบรมธาตุสวี พระธาตุมีลักษณะเป็นเจดีย์ที่ได้รับอิทธิพลรูปแบบจากพระมหาธาตุเจดีย์ นครศรีธรรมราช จึงสันนิษฐานว่าน่าจะสร้างขึ้นในสมัยอยุธยา สูง 14.25 เมตร ฐานสี่เหลี่ยมจัตุรัสกว้างด้านละ 8.50 เมตร มีซุ้มช้างและยักษ์ยืน มีบันไดทางขึ้นทางทิศตะวันออก ชั้นบนทำเป็นซุ้มพระล้อมรอบ ต่อด้วยเจดีย์ทรงระฆังประดับกระเบื้องโมเสกสีทอง และมีเจดีย์ขนาดเล็กประจำมุมทั้งสี่ ในช่วงเทศกาลสงกรานต์ มีการจัดงานแห่ผ้าห่มพระธาตุสวีทุกปี

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลสวี

สวี
หมวดหมู่:อำเภอสวี
แรงสู่ศูนย์กลาง

thumb|แรงสู่ศูนย์กลางจะชี้เข้าสู่จุดศูนย์กลางเสมอ

**แรงสู่ศูนย์กลาง** () เป็นแรงที่ทำให้วัตถุเคลื่อนที่ในวงโคจรเส้นโค้ง แรงนี้จะตั้งฉากกับความเร็วการเคลื่อนที่ของวัตถุเสมอ

## สมการ

ขนาดแรงสู่ศูนย์กลางของวัตถุ มวล m ที่เคลื่อนที่เป็นวงกลม รัศมีความโค้ง r ด้วยความเร็ว v คำนวณได้เป็น
: F = \frac{m v^2}{r}

ในกรณีของการเคลื่อนที่เป็นวงกลม ทิศทางของแรงจะมุ่งสู่ศูนย์กลางของวงกลมที่วัตถุกำลังเคลื่อนที่อยู่นั้น ถ้าเส้นทางการเคลื่อนที่ไม่เป็นวงกลม แรงนี้จะชี้ไปยังจุดศูนย์กลางของวงกลมสัมผัสประชิดซึ่งตรงกับส่วนของเส้นทางในขณะนั้นมากที่สุด

สำหรับดาวเทียมที่โคจรรอบดาวเคราะห์ แรงสู่ศูนย์กลางมาจากความโน้มถ่วงระหว่างดาวเทียมกับดาวเคราะห์ แรงโน้มถ่วงกระทำต่อวัตถุทั้งสองและทิศทางของวัตถุจะมุ่งเข้าสู่ศูนย์กลางมวลของวัตถุทั้งสอง ในการเคลื่อนที่ตามวงโคจร จุดศูนย์กลางมวลนี้เป็นจุดศูนย์กลางของวงกลม ในกรณีที่ไม่เป็นวงกลมหรือส่วนโค้ง เฉพาะส่วนประกอบของแรงโน้มถ่วงที่ตั้งฉากกับเส้นทางเท่านั้นที่เป็นแรงสู่ศูนย์กลาง ส่วนประกอบของความโน้มถ่วงที่เหลืออยู่จำหน้าที่ในการเร่งหรือลดความเร็วของดาวเทียม

ถ้าพิจารณาความเร็วเชิงมุม \omega ของวัตถุรอบศูนย์กลางของวงกลม โดยแทน v = r\omega จะสามารถเขียนใหม่ได้เป็น

F = M \omega^2 r

## ที่มาของแรงสู่ศูนย์กลาง
วรรณกรรมบางเล่มรวมถึงงานของไอแซก นิวตันได้อธิบายว่าแรงโน้มถ่วงทั้งหมดนั้นเป็นแรงสู่ศูนย์กลาง คำอธิบายในลักษณะนี้ไม่ได้เป็นความจริงไปเสียทั้งหมดทีเดียวหากวงโคจรไม่เป็นวงกลม ในกรณีดังกล่าวนี้จะไม่สามารถใช้สูตรคำนวณที่เขียนไปข้างต้นได้

สำหรับวัตถุที่ติดอยู่กับปลายเชือกและหมุนไปตามเพลาขับ ส่วนประกอบในแนวรัศมีของแรงดึงในเชือกจะทำหน้าที่เป็นแรงสู่ศูนย์กลางซึ่งกระทำต่อแกนหมุน ในวัตถุที่หมุนรอบตัวเอง ความเค้นดึงภายในจะทำหน้าที่เป็นแรงสู่ศูนย์กลาง ทำให้ทุกส่วนของวัตถุนั้นเคลื่อนไหวเป็นวงกลม

## อ้างอิง

หมวดหมู่:การหมุน
หมวดหมู่:กลศาสตร์
เรโวลูชัน

**เรโวลูชัน** () อาจหมายถึง
* การโคจรรอบ
* พื้นผิวที่ได้จากการหมุน
* การปฏิวัติ
* เรโวลูชัน X
วัดเขาตะเครา

**วัดเขาตะเครา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางครก อำเภอบ้านแหลม จังหวัดเพชรบุรี

วัดเขาตะเคราเป็นวัดเก่า ยังไม่ปรากฏแน่ชัดว่าสมัยใด แต่มีหลักฐานชัดเจนปรากฏในเพลงยาวหม่อมพิมเสนในสมัยอยุธยา ในนามว่า **วัดเขาดิน** ความว่า 

อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2307 ได้รับพระราชทานวิสุงคามสีมาเมื่อ พ.ศ. 2498 นอกจากนี้ยังปรากฏในนิราศเมืองเพชร (พ.ศ. 2375) ที่กล่าวถึงหลวงพ่อวัดเขาตะเคราหรือหลวงพ่อทอง ความว่า

สันนิษฐานว่าคำว่า "เขาตะเครา" น่าจะมาจากเจ้าสัวชาวจีนผู้หนึ่งได้สละทรัพย์สร้างเป็นวัดขึ้นโดยให้ลูกน้องคนหนึ่งไม่ปรากฏชื่อคอยควบคุม ซึ่งเป็นชาวจีนเหมือนกัน จีนผู้ควบคุมนี้เขาไว้หนวดเครายาว และวัดตั้งอยู่บริเวณเขา จึงเรียกรวมกันว่า "วัดเขาจีนเครา" ภายหลังเพี้ยนจาก "จีน" มาเป็น "ตา" เพราะง่ายต่อการจำ ภายหลังกร่อนจาก "ตา" เป็น "ตะ" เมื่อสรุปแล้วได้ความตามปัจจุบันว่าเขาตะเครา

สำหรับ *หลวงพ่อทอง* เป็นพระพุทธรูปปางมารวิชัยสูง 29 นิ้ว หน้าตักกว้าง 21 นิ้ว ที่เชื่อกันว่าเป็นพระพี่พระน้องกับหลวงพ่อโสธร จังหวัดฉะเชิงเทรา หลวงพ่อบ้านแหลม จังหวัดสมุทรสงคราม และบางเรื่องเล่ายังบอกว่าเป็นพระพี่พระน้องกับหลวงพ่อบางพลีใหญ่และหลวงพ่อวัดไร่ขิงหลวงพ่อวัดไร่ขิงที่นครปฐมอีกด้วย

## รายนามเจ้าอาวาส

* พระอธิการทรัพย์ พ.ศ.2430-2460
* พระอธิการห้อย พ.ศ.2460-2470
* พระอธิการอินทร์ พรหมโชติ พ.ศ.2470-2495
* พระมงคลวชิราจารย์(ประสพ สังฆโสภโณ) พ.ศ.2495-2553
* พระครูพุทธรัตนาภิบาล(ชะโอน รตนโชโต) พ.ศ.2553-ปัจจุบัน

## อ้างอิง

เขาตะเครา
ติ่งเนื้อเมือกจมูก

**ติ่งเนื้อเมือกจมูก** หรือ **ริดสีดวงจมูก** () เป็นเนื้องอกไม่ร้ายชนิดหนึ่งที่เกิดขึ้นบนผิวเยื่อบุภายในจมูกหรือโพรงอากาศข้างจมูก (ไซนัส) ผู้ป่วยอาจมีอาการคัดจมูก หายใจยาก จมูกไม่ได้กลิ่น สูญเสียการรับรส มีน้ำมูกหยดหลังโพรงจมูก และมีน้ำมูกไหล เนื้องอกจะมีลักษณะคล้ายถุงย้อย ขยับได้ ไม่มีอาการเจ็บบริเวณติ่งเนื้อ แต่ผู้ป่วยอาจมีอาการเจ็บบริเวณใบหน้าได้ มักเป็นในโพรงจมูกทั้งสองข้าง ภาวะแทรกซ้อนที่อาจเกิดขึ้นได้ เช่น โพรงอากาสอักเสบ และจมูกบาน
## อ้างอิง

## แหล่งข้อมูลอื่น

หมวดหมู่:โรคของจมูก
ริโก ลูวิส

**ริโก เฮนรี มาร์ก ลูวิส** (; เกิด 21 พฤศจิกายน ค.ศ. 2004) เป็นนักฟุตบอลอาชีพชาวอังกฤษที่เล่นในตำแหน่งแบ็กขวา แบ็กซ้าย และกองกลางตัวรับให้แก่แมนเชสเตอร์ซิตี

## ชีวิตในวัยเด็ก
ลูวิสเกิดที่เมืองบิวรี มหานครแมนเชสเตอร์ เมื่อเขายังเด็ก ลูอิสได้รับแรงบันดาลใจจากมูฮัมหมัด อาลี นักมวยในตำนาน เขามีเชื้อสายจาเมกาผ่านทางพ่อของเขา

## ระดับสโมสร
ลูวิสเข้าร่วมทีมแมนเชสเตอร์ซิตีตั้งแต่อายุ 8 ขวบ และเป็นกัปตันทีมอายุต่ำกว่า 18 ปีของสโมสรในฤดูกาล 2021–22 เขามีชื่ออยู่บนม้านั่งสำรองของซิตีเป็นครั้งแรกสำหรับนัดแรกของแมนเชสเตอร์ซิตีในฤดูกาล 2022–23 และเขาเปิดตัวในพรีเมียร์ลีกในอีกหนึ่งสัปดาห์ต่อมาคือในวันเสาร์ที่ 13 สิงหาคม พบกับสโมสรฟุตบอลบอร์นมัทโดยลงมาเป็นตัวสำรองในนาทีที่ 82 แทนที่ไคล์ วอล์กเกอร์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากบิวรี
หมวดหมู่:ชาวอังกฤษเชื้อสายจาเมกา
หมวดหมู่:นักฟุตบอลชาวอังกฤษ
หมวดหมู่:กองกลางฟุตบอล
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในพรีเมียร์ลีก
ดาวเคราะห์น้ำแข็งยักษ์

**ดาวเคราะห์น้ำแข็งยักษ์** () เป็นดาวเคราะห์ขนาดใหญ่ที่มีองค์ประกอบหลักเป็นน้ำแข็งซึ่งประกอบด้วยมีเทนและแอมโมเนีย และน้ำในสถานะของเหลว ในระบบสุริยะ คำนี้ใช้เรียกดาวยูเรนัสและดาวเนปจูน

## คุณสมบัติ
ในอดีต ดาวยูเรนัสและดาวเนปจูนเคยถูกจัดประเภทเป็นดาวเคราะห์ยักษ์ ร่วมกับดาวพฤหัสบดีและดาวเสาร์ เนื่องจากขนาดและตำแหน่ง อย่างไรก็ตาม การสังเกตการณ์ของยานวอยเอจเจอร์ 2 ได้เผยให้เห็นว่าดาวทั้งสองนี้มีน้ำและมีเทนอยู่มาก ทำให้มีความแตกต่างไปจากดาวพฤหัสบดีและดาวเสาร์ซึ่งมีส่วนประกอบของก๊าซจำนวนมาก โดยส่วนใหญ่ประกอบด้วยไฮโดรเจนและฮีเลียม และมีความหนาแน่นค่อนข้างต่ำ ดังนั้นจึงได้มีการจัดประเภทใหม่ขึ้นมาโดยแยกให้ดาวยูเรนัสและดาวเนปจูนซึ่งมีน้ำและมีเทนอยู่มากแต่มีก๊าซค่อนข้างน้อยนั้นเป็นดาวเคราะห์ประเภทใหม่

เนื่องจากองค์ประกอบของมัน ดาวเคราะห์ประเภทใหม่นี้จึงถูกเรียกว่า **ดาวเคราะห์น้ำแข็งยักษ์** ในทางกลับกัน ดาวเคราะห์ประเภทดาวพฤหัสบดีซึ่งมีองค์ประกอบส่วนใหญ่เป็นก๊าซจะเรียกว่า ดาวเคราะห์ก๊าซยักษ์

ดาวพฤหัสบดีและดาวเสาร์มีสีขาว แดง ส้ม เหลือง และน้ำตาล เนื่องจากสารประกอบอินทรีย์หลายชนิด ในขณะที่ดาวยูเรนัสและดาวเนปจูนเป็นสีน้ำเงินใส ที่เป็นเช่นนี้เชื่อกันว่าเป็นเพราะแสงสีแดงถูกน้ำและมีเทนในชั้นบรรยากาศดูดกลืนไปและมีเพียงแสงสีน้ำเงินเท่านั้นที่สะท้อนออกมาอย่างรุนแรง เนื้อดาวประกอบไปด้วยน้ำและน้ำแข็งมีเทน โดยมีไฮโดรเจนเป็นสัดส่วนต่ำ และเชื่อว่าล้อมรอบแกนหินหรือโลหะซึ่งมีมวลประมาณ 10 เท่าของโลก

ทั้งดาวยูเรนัสและดาวเนปจูนมีพื้นผิวที่ค่อนข้างร้อนเมื่อเทียบกับระยะที่ห่างจากดวงอาทิตย์มาก ซึ่งคาดว่าเกิดจากกลไกเคลวิน–เฮ็ล์มฮ็อลทซ์

## ดาวเคราะห์นอกระบบ
ในบรรดาดาวที่ถูกเรียกว่าดาวพฤหัสบดีร้อนนั้น บางครั้งมีการเรียกดาวที่มีมวลค่อนข้างน้อยว่า ดาวเนปจูนร้อน ดาวเคราะห์ที่มีมวลน้อยกว่าดาวเนปจูนแต่มีขนาดใหญ่กว่าประมาณ 10 เท่าของมวลโลก (ซูเปอร์เอิร์ธ) ถูกเรียกว่า ดาวมินิเนปจูน เนื่องจากมีสมบัติคล้ายกับดาวเนปจูน นอกจากนี้ ยังมีการเสนอชื่อเรียก ดาวเคราะห์ไฮเชียน สำหรับดาวเคราะห์ที่ปกคลุมด้วยมหาสมุทรและมีความเป็นไปได้ที่จะมีสิ่งมีชีวิตอยู่

## อ้างอิง

หมวดหมู่:ประเภทของดาวเคราะห์
หมวดหมู่:ดาวเคราะห์น้ำแข็งยักษ์
ดาวเคราะห์ไฮเชียน

[thumb|ภาพในจินตนาการของดาวเคราะห์ไฮเชียนพร้อม[ดาวบริวาร 2 ดวง]]
**ดาวเคราะห์ไฮเชียน** (hycean planet) เป็นคำที่สร้างขึ้นมาจากคำว่า ไฮโดรเจน (**hy**drogen) และ มหาสมุทร (o**cean**) ใช้เรียกดาวเคราะห์ร้อนที่มีน้ำซึ่งมีชั้นบรรยากาศที่อุดมด้วยไฮโดรเจนซึ่งอาจมีสิ่งมีชีวิตอาศัยอยู่ได้ ถือเป็นดาวเคราะห์ประเภทที่เอื้ออาศัยได้ ตามรายงานของนักวิจัย ดาวเคราะห์ไฮเชียนอาจไม่ได้หมายถึงแค่ ดาวมินิเนปจูน ซึ่งมีความหนาแน่นน้อย เช่น K2-18b และ TOI-1231 b เท่านั้น แต่ยังอาจรวมถึงซูเปอร์เอิร์ธที่เป็นหินด้วย ดังนั้นแล้วจึงคาดว่าดาวเคราะห์นอกระบบประเภทนี้อาจมีจำนวนมาก

ดาวเคราะห์ไฮเชียนมีขนาดใหญ่กว่าดาวเคราะห์ที่เอื้ออาศัยได้ที่เคยคาดการณ์กันเอาไว้มาก อาจมีมวลเป็น 10 เท่า (5 เท่า) ของมวลโลก หรือ 2.6 เท่า (2.3 เท่า) ของรัศมีโลก นอกจากนี้เขตอาศัยได้ของดาวเคราะห์ดังกล่าวอาจกว้างกว่าดาวเคราะห์ภาคพื้นมาก อุณหภูมิยังผลของดาวเคราะห์ คือ  ซึ่งเทียบได้กับดาวแคระน้ำตาล

นอกจากนี้ยังอาจมีดาวที่เกิดไทดัลล็อกทำให้เกิดกลางคืนอันยาวนาน ทำให้มี "ดาวเคราะห์ไฮเชียนมืด" หรือ "ดาวเคราะห์ไฮเชียนเย็น" ที่แทบไม่ได้รับแสงจากดาวฤกษ์เลยเช่น ดาวเคราะห์พเนจร ซึ่งเอื้อต่อการมีสิ่งมีชีวิตอาศัยอยู่ได้

มีการคาดการณ์ว่ากล้องโทรทรรศน์อวกาศที่ทันสมัย เช่น กล้องโทรทรรศน์อวกาศเจมส์ เวบบ์ (JWST) หรือ กล้องโทรทรรศน์ภาพพื้นดินขนาดใหญ่รุ่นต่อไปในอนาคต เช่น กล้อง E-ELT จะสามารถตรวจจับ ตัวบ่งชี้ทางชีวภาพ ของดาวเคราะห์ไฮเชียนได้ง่ายขึ้น

## ประวัติศาสตร์
แนวคิดของดาวเคราะห์ไฮเชียนนั้นอยู่บนพื้นฐานของ ชั้นบรรยากาศของดาวเคราะห์ ความหนาแน่น และ คุณสมบัติที่เกี่ยวข้อง (มวล รัศมี อุณหภูมิ) ความสามารถอยู่อาศัยได้ของดาวเคราะห์และ ตัวบ่งชี้ทางชีวภาพ โดยได้ถูกเสนอขึ้นเป็นครั้งแรกในเดือนสิงหาคม 2021 โดยนักวิจัยในห้องทดลองดาราศาสตร์ของมหาวิทยาลัยเคมบริดจ์

## อ้างอิง

หมวดหมู่:ดาวเคราะห์นอกระบบ
หมวดหมู่:ประเภทของดาวเคราะห์
ยูฟ่าเนชันส์ลีก 2023 รอบชิงชนะเลิศ

**ยูฟ่าเนชันส์ลีก 2023 รอบชิงชนะเลิศ** เป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันยูฟ่าเนชันส์ลีก ฤดูกาล 2022–23 โดยเป็นรอบชิงชนะเลิศครั้งที่สามของการแข่งขันฟุตบอลระดับนานาชาติที่เกี่ยวข้องกับทีมชาติของสมาคมในยูฟ่า การแข่งขันมีขึ้นในวันที่ 18 มิถุนายน ค.ศ. 2023 ที่เดอเกยป์ในรอตเทอร์ดาม ประเทศเนเธอร์แลนด์และเป็นการพบกันระหว่างโครเอเชียและผู้ชนะของรอบรองชนะเลิศคู่ที่สอง

## ภูมิหลัง

## เส้นทางสู่รอบชิงชนะเลิศ

*หมายเหตุ: ในผลการแข่งขันทั้งหมดด้านล่างนี้, สกอร์ของคู่ชิงชนะเลิศจะได้เป็นชื่อแรก (H: เหย้า; A: เยือน).*

## การแข่งขัน

### รายละเอียด




|style="width:60%; vertical-align:top;"|
**กฎการแข่งขัน**
*90 นาที
*ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
*ตัดสินด้วยการดวลลูกโทษ เพื่อหาผู้ชนะ
*ตัวสำรองของแต่ละทีมมีรายชื่อ 12 คน
*แต่อาจใช้เปลี่ยนได้สูงสุด 5 คน กับคนที่หกอนุญาตในช่วงต่อเวลาพิเศษ
|}

### สถิติ

## หมายเหตุ

## อ้างอิง

## แหล่งข้อมูลอื่น
*

หมวดหมู่:ยูฟ่าเนชันส์ลีก 2023 รอบสุดท้าย
คลิฟฟอร์ดส์ เรียลลี บิ๊ก มูฟวี่

***คลิฟฟอร์ดส์ เรียลลี บิ๊ก มูฟวี่*** () เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2547 อิงจากละครโทรทัศน์ปี พ.ศ. 2543 *[[คลิฟฟอร์ด เดอะ บิ๊ก เรด ด็อก (ละครโทรทัศน์ พ.ศ. 2543)|คลิฟฟอร์ด เดอะ บิ๊ก เรด ด็อก]]* และหนังสือของเด็กชื่อเดียวกันโดย นอร์แมน บริดเวลล์ ภาพยนตร์เขียนบทและกำกับโดย โรเบิร์ต รามิเรซ, ผลิตโดย สกอแลสติก เอนเตอร์เทนเมนต์และบิ๊ก เรด ด็อก โปรดักชั่นส์ และจัดจำหน่ายโดย วอร์เนอร์บราเธอส์พิคเจอส์

## ตัวละครและเสียงพากย์

* จอห์น ริทเทอร์/อภินันท์ ธีระนันทกุล  รับบท คลิฟฟอร์ด (Clifford)
* เวย์น เบรดี้ รับบท แชคเคลฟอร์ด (Shackelford)
* เกรย์ ดีไลล์/รฐา โพธิ์งาม รับบท เอมิลี่ เอลิซาเบธ ฮาวเวิร์ด (Emily Elizabeth Howard) และแคโรไลน์ ฮาวเวิร์ด (Caroline Howard)
* เจนน่า เอลฟ์แมน รับบท โดโรธี (Dorothy)
* จอห์น กูดแมน รับบท จอร์จ วูล์ฟส์บัตท่อม (George Wolfsbottom)
* จัดจ์ ไรน์โฮลด์ รับบท แลร์รี เกเบิลก๊อบเบิล (Larry Gablegobble)
* เจส ฮาร์เนลล์ รับบท เดิร์ก (Dirk)
* เคล มิทเชลล์ รับบท ทีโบน (T-Bone)
* นิค เจมสัน รับบท เชอรีฟ ลูอิส (Sheriff Lewis)
* แคท ซูซี่ รับบท เมดิสัน วูล์ฟส์บัตท่อม (Madison Wolfsbottom) และเจตต้า แฮนด์โอเวอร์ (Jetta Handover)
* โอเรน วิลเลียมส์ รับบท ชาร์ลี (Charley)
* ครี ซัมเมอร์ รับบท คลีโอ (Cleo) และมส. ดิลเลอร์  (Ms. Diller)
* วิลเมอร์ วาลเดอร์รามา รับบท โรดริโก (Rodrigo)
* แคม คลาร์ก รับบท มาร์ค ฮาวเวิร์ด (Mark Howard)
* เอิร์ล โบเอน รับบท ฮอเรซ บลีคแมน (Horace Bleakman)
* เออร์นี่ ฮัดสัน รับบท พี.ที. (P.T.)

## อ้างอิง

## แหล่งข้อมูลอื่น

* 
* 
* 

หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์แอนิเมชันวอร์เนอร์บราเธอร์ส
รัศมีโลก

**รัศมีโลก** () ที่ใช้ในภูมิมาตรศาสตร์และดาราศาสตร์นั้นปกติจะหมายถึงค่ารัศมีที่เส้นศูนย์สูตรของโลก ค่านี้มีนิยามต่างกันไป เช่น ค่าตามการวัดจริง และค่าที่กำหนดเป็นมาตรฐานเพื่อใช้เป็นหน่วยวัดความยาว

## รัศมีที่ใช้เป็นข้อมูลอ้างอิงสำหรับการสำรวจทางภูมิศาสตร์
ค่าของรัศมีที่เส้นศูนย์สูตรของโลกที่ใช้ในทรงรีโลกมาตรฐาน GRS80 และทรงรีโลกมาตรฐาน WGS84 ซึ่งเป็นมาตรฐานของการสำรวจทางธรณีวิทยาคือ
* 

## ค่ารัศมีที่กำหนดเป็นทางการ
ในสมัชชาใหญ่ครั้งที่ 24 ในปี 2015 สหพันธ์ดาราศาสตร์สากล (IAU) ได้นิยามค่ารัศมีเส้นศูนย์สูตรและตามแนวขั้วโลก รัศมีเส้นศูนย์สูตรที่ระบุนี้ใช้เป็นหน่วยวัดความยาวในทางดาราศาสตร์
* *รัศมีเส้นศูนย์สูตรของโลกที่กำหนดใช้* (\mathcal{R}^\mathrm N_\mathrm{eE}) = 6378.1 กม.
* *รัศมีขั้วโลกที่กำหนดใช้* (\mathcal{R}^\mathrm N_\mathrm{pE}) = 6356.8 กม.

รัศมีเส้นศูนย์สูตรที่กำหนดใช้นี้ใช้สำหรับการเปรียบเทียบขนาดของดาวเคราะห์นอกระบบ โดยเฉพาะที่มีขนาดเล็กใกล้เคียงโลกเป็นหลัก ค่ารัศมีนี้อาจถูกแปลงเป็นหน่วยอื่นได้ดังต่อไปนี้
* 0.08921 รัศมีดาวพฤหัสบดี (*R*J)
* 0.009164 รัศมีดวงอาทิตย์ (*R*☉, *R*o)

## รัศมีตามการวัดจริง
ในเดือนสิงหาคม 1999 คณะกรรมการเฉพาะกิจครั้งที่ 3 ของสมาคมภูมิศาสตร์สากล (IAG) ได้ระบุค่าล่าสุดที่ใช้งานไว้เป็นดังนี้
*  (tide-free system: ไม่พิจารณาความเปลี่ยนแปลงจากน้ำขึ้นน้ำลง)
*  (zero-frequency tide system: ไม่พิจารณาความเปลี่ยนแปลงจากน้ำขึ้นน้ำลงโดยตรง แต่ยังพิจารณารวมผลโดยอ้อม)

USNO และ HMNAO ใช้ค่าต่อไปนี้เป็นส่วนหนึ่งของค่าคงที่ทางดาราศาสตร์ (K6)
* 

## อ้างอิง

หมวดหมู่:โลก (ดาวเคราะห์)
หมวดหมู่:วิทยาศาสตร์ดาวเคราะห์
หมวดหมู่:ธรณีวิทยาดาวเคราะห์
หมวดหมู่:หน่วยความยาว
หมวดหมู่:หน่วยวัดในดาราศาสตร์
ดาวซับเนปจูน

**ดาวซับเนปจูน** (อังกฤษ: Sub-Neptune) สามารถใช้อ้างอิงได้ถึงดาวเคราะห์สองประเภทที่แตกต่างกัน โดยอาจเป็นคำนิยามถึงดาวเคราะห์ที่มีรัศมีเล็กกว่าดาวเนปจูนแม้ว่าดาวดวงนั้นจะมีมวลมากกว่าก็ตาม ในทางกลับกันก็สามารถนิยามได้ถึงดาวเคราะห์ที่มีมวลน้อยกว่าดาวเนปจูนแม้ว่าจะมีรัศมีที่มากกว่า (เฉกเช่นดาวเคราะห์ประเภทซูเปอร์พัฟฟ์) โดยคำนิยามทั้งสองนั้นในบางครั้งก็ถูกใช้ในการตีพิมพ์ในผลงานทางวิทยาศาสตร์จากแหล่งเดียวกัน

ดาวเคราะห์ประเภทเนปจูนมีจำนวนค่อนข้างน้อยกว่าดาวเคราะห์ประเภทซับเนปจูน (sub-Neptune) อย่างมีนัยสำคัญ แม้ว่าจะมีขนาดใหญ่กว่าเพียงเล็กน้อยก็ตาม ซึ่งปรากฏการณ์ที่เรียกว่า “หน้าผารัศมี” (radius cliff) นี้ได้ถูกใช้เพื่อแบ่งแยกระหว่างดาวเคราะห์ซับเนปจูน (ที่มีรัศมีน้อยกว่า 3 เท่าของรัศมีโลก) และดาวเคราะห์ประเภทเนปจูน (ที่มีรัศมีมากกว่า 3 เท่าของรัศมีโลก) เชื่อกันว่าหน้าผารัศมีนี้เกิดขึ้นในระหว่างกระบวนการก่อตัวของดาวเคราะห์ โดยเมื่อก๊าซกำลังสะสมตัวนั้นชั้นบรรยากาศของดาวเคราะห์ที่มีขนาดดังกล่าวจะมีความดันถึงระดับที่สามารถบีบไฮโดรเจนให้แทรกซึมเข้าสู่มหาสมุทรแมกมา ซึ่งส่งผลให้การเพิ่มขึ้นของรัศมีหยุดชะงักลง จากนั้นเมื่อมหาสมุทรแมกมาถึงจุดอิ่มตัวแล้วนั้นการเพิ่มขึ้นของรัศมีจึงสามารถดำเนินต่อไปได้ อย่างไรก็ตาม ดาวเคราะห์ที่มีก๊าซเพียงพอจนถึงระดับอิ่มตัวนั้นพบได้ยากกว่ามาก เนื่องจากต้องการปริมาณก๊าซจำนวนมากกว่าอย่างมีนัยสำคัญ

เมื่อวันที่ 29 พฤศจิกายน ค.ศ. 2023 นักดาราศาสตร์ได้รายงานการค้นพบดาวเคราะห์นอกระบบสุริยะประเภทดาวซับเนปจูนจำนวน 6 ดวง ที่โคจรรอบดาวฤกษ์เอชดี 110067 (HD 110067) โดยมีรัศมีอยู่ในช่วงตั้งแต่ 1.94 ถึง 2.85 เท่าของรัศมีโลก

## ดูเพิ่มเติม

* ซูเปอร์เอิร์ธ
* ดาวมินิเนปจูน
* เมก้าเอิร์ธ

## อ่านเพิ่มเติม

* , Jacob L. Bean, Sean N. Raymond, James E. Owen, 22 Oct 2020

## อ้างอิง
หมวดหมู่:ประเภทของดาวเคราะห์
ธงไพรด์

thumb| รวมธงไพรด์ที่แขวนอยู่ในตลาดลีดเดนฮอลล์ ในกรุงลอนดอน
**ธงไพรด์** () คือธงใด ๆ ที่เป็นสัญลักษณ์ของกลุ่มหรือส่วนหนึ่งของชุมชนกลุ่มบุคคลที่มีความหลากหลายทางเพศ คำว่า*ไพรด์* (pride) หรือความภาคภูมิใจในกรณีนี้หมายถึงแนวคิดเรื่องความภาคภูมิใจของกลุ่มบุคคลที่มีความหลากหลายทางเพศ คำว่า *ธง[[แอลจีบีที]]* (LGBT flag*)* และ*ธง[[เควียร์]]* (queer flag) มักนำใช้แทนกันได้

ธงไพรด์สามารถแสดงออกถึงรสนิยมทางเพศ รสนิยมทางโรแมนติก อัตลักษณ์ของสภาวะเพศ วัฒนธรรมย่อย และความมุ่งประสงค์ระดับภูมิภาคที่หลากหลาย  ตลอดจนชุมชนกลุ่มบุคคลที่มีความหลากหลายทางเพศโดยรวม นอกจากนี้ยังมีธงไพรด์อื่น ๆ ที่ไม่เกี่ยวข้องกับเรื่องกลุ่มบุคคลที่มีความหลากหลายทางเพศโดยเฉพาะ เช่น ธงสำหรับวัฒนธรรมย่อยเครื่องหนัง ธงสีรุ้งซึ่งเป็นสัญลักษณ์แทนของชุมชนกลุ่มบุคคลที่มีความหลากหลายทางเพศทั้งหมด เป็นธงไพรด์ที่ใช้กันอย่างแพร่หลาย

## ตัวอย่างที่โดดเด่น
### ธงสีรุ้ง

กิลเบิร์ต เบเกอร์ออกแบบธงไพรด์สีรุ้งสำหรับงานเฉลิมวันเสรีภาพเกย์แห่งซานฟรานซิสโก ในปี พ.ศ. 2521 ธงนี้ได้รับการออกแบบเพื่อเป็น "สัญลักษณ์แห่งความหวัง" และการหลุดพ้น และใช้เป็นทางเลือกแทนสัญลักษณ์สามเหลี่ยมสีชมพู ธงไม่ได้แสดงสีของรุ้งกินน้ำจริง สีของธงแสดงในรูปแถบแนวนอนโดยมีสีแดงอยู่ด้านบนและสีม่วงอยู่ด้านล่าง แสดงถึงความหลากหลายของเกย์และเลสเบียนทั่วโลก ในรูปแบบ 8 สีดั้งเดิม สีชมพูมีความหมายถึงเพศวิถี สีแดงมีความหมายถึงชีวิต สีส้มมีความหมายถึงการเยียวยา สีเหลืองมีความหมายถึงดวงอาทิตย์ สีเขียวมีความหมายถึงธรรมชาติ สีเทอร์ควอยซ์มีความหมายถึงศิลปะ สีครามมีความหมายถึงความสามัคคี และสีม่วงมีความหมายถึงจิตวิญญาณ สำเนาของธง 8 สีต้นฉบับขนาด 20 x 30 ฟุตทำขึ้นโดยเบเกอร์ในปี พ.ศ. 2543 และติดตั้งในเขตคาสโทรในซานฟรานซิสโก ธงสีรุ้งมีหลายรูปแบบ รวมถึงแบบที่รวมสัญลักษณ์กลุ่มบุคคลที่มีความหลากหลายทางเพศอื่น ๆ เช่น สามเหลี่ยมหรือแลมบ์ดา

### เอโรแมนติก

thumb|ธงเอโรแมนติก
ธงไพรด์ของเอโรแมนติกประกอบด้วยแถบแนวนอน 5 แถบ ได้แก่ (จากบนลงล่าง) สีเขียว สีเขียวอ่อน สีขาว สีเทา และสีดำ ธงนี้สร้างโดยคาเมรอน วิมซี (ชื่อผู้ใช้ทัมเบลอร์ cameronwhimsy ) ในปี พ.ศ. 25557 แถบสีเขียวและสีเขียวอ่อนแสดงถึงเอโรแมนติกและเอโร-สเปกตรัม แถบสีขาวแสดงถึงความสำคัญและความมีเหตุผลของรูปแบบความรักที่ไม่ใช่ความโรแมนติก ซึ่งรวมถึงมิตรภาพ รักบริสุทธิ์และแรงดึงดูดแบบสุนทรียภาพ ความสัมพันธ์แบบเควียร์พลาโตนิก และครอบครัว แถบสีดำและสีเทาแสดงถึงสเปกตรัมของเพศวิถี ซึ่งมีตั้งแต่ เอโร-เอซ (เอโรแมนติกเอเซ็กชวล) ไปจนถึงเอโรแมนติกอัลโลเซ็กชวล

### เอเซ็กชวล
alt=Black, gray, white, purple stripes|thumb| ธงเอเซ็กชวล

ธงไพรด์ของเอเซ็กชวล ประกอบด้วยแถบแนวนอน 4 สี ได้แก่สีดำ สีเทา สีขาว และสีม่วงจากบนลงล่าง ธงนี้สร้างขึ้นโดยกลุ่มผู้ใช้ของเอเซ็กชวลวิซิบิลิตีแอนด์เอดูเคชันเน็ตเวิร์ก ในเดือนสิงหาคม พ.ศ. 2553 ซึ่งเป็นส่วนหนึ่งของความพยายามของชุมชนในการสร้างและเลือกธง แถบสีดำมีความหมายถึงเอเซ็กชวล แถบสีเทามีความหมายถึงเกรย์เอเซ็กชวลและเดมิเซ็กชวล แถบสีขาวมีความหมายถึงพันธมิตร และแถบสีม่วงมีความหมายถึงชุมชน

## อ้างอิง

หมวดหมู่:ธงของกลุ่มบุคคลที่มีความหลากหลายทางเพศ
การโอน (ฟุตบอล)

[thumb|[เนย์มาร์เป็นผู้เล่นที่มีค่าตัวแพงที่สุดในประวัติศาสตร์ของฟุตบอล จากการประกาศอย่างเป็นทางการโดยสโมสรที่เกี่ยวข้องกับการย้ายทีมของเขาใน ค.ศ. 2017]]
ในฟุตบอลอาชีพ **การโอน** คือการดำเนินการทุกครั้งที่ผู้เล่นภายใต้สัญญาย้ายระหว่างสโมสร หมายถึงการโอนย้ายผู้เล่นจากสโมสรฟุตบอลหนึ่งไปยังอีกสโมสรหนึ่ง โดยทั่วไปผู้เล่นจะถูกย้ายได้เฉพาะในช่วงตลาดซื้อขายนักเตะเท่านั้น และต้องเป็นไปตามกฎที่หน่วยงานกำกับดูแลกำหนดไว้ ค่าธรรมเนียมการโอนที่เจรจาต่อรองคือค่าชดเชยทางการเงินที่ตกลงกันไว้ซึ่งจะจ่ายจากสโมสรที่สนใจให้กับสโมสรที่ถือครองสิทธิ์ตามสัญญาของผู้เล่นแต่เพียงผู้เดียว

ตามข้อมูลของฟีฟ่า ตั้งแต่เดือนมกราคมถึงกันยายน ค.ศ. 2018 มีการย้ายผู้เล่นชาย 15,049 ครั้ง โดยมีค่าธรรมเนียมรวม 7.1 พันล้านดอลลาร์สหรัฐ และมีการย้ายผู้เล่นหญิง 577 ครั้งโดยมีค่าธรรมเนียม 493,235 ดอลลาร์สหรัฐ

## อ้างอิง

หมวดหมู่:คำศัพท์ฟุตบอล
Dabie bandavirus

***Dabie bandavirus*** มีอีกชื่อว่า **ไวรัส SFTS** เป็นไวรัสที่เกิดจากเห็บในสกุล *[[Bandavirus]]* วงศ์ *[[Phenuiviridae]]* อันดับ *[[Bunyavirales]]* สิ่งที่ทำให้เกิดโรคนี้มีชื่อว่า severe fever with thrombocytopenia syndrome (SFTS) โดย SFTS เป็นโรคติดเชื้ออุบัติใหม่ที่มีการระบุถึงครั้งแรกในภาคตะวันออกเฉียงเหนือและภาคกลางของประเทศจีนใน ค.ศ. 2009 และขณะนี้ได้มีการค้นพบในญี่ปุ่น เกาหลีใต้ เวียดนาม และไต้หวันใน ค.ศ. 2015 SFTS มีอัตราการเสียชีวิตที่ 12% และในบางพื้นที่เพิ่มขึ้นสูงถึงกว่า 30% อาการหลักของ SFTS ได้แก่ มีไข้ อาเจียน ท้องร่วง อวัยวะหลายส่วนล้มเหลว ภาวะเกล็ดเลือดต่ำ เม็ดเลือดขาวต่ำ (จำนวนเม็ดเลือดขาวต่ำ) และระดับเอนไซม์ตับสูงขึ้น โรคนี้เกิดการระบาดอีกครั้งเกิดขึ้นที่ภาคตะวันออกของจีนในช่วงครึ่งแรกของ ค.ศ. 2020

## ประวัติ
ใน ค.ศ. 2009 Xue-jie Yu และเพื่อนร่วมงาน แยกไวรัส SFTS (SFTSV) จากเลือดผู้ป่วยโรค SFTS

## วิวัฒนาการ
มีการระบุรูปแบบพันธุกรรมถึง 5 แบบ (A–E)

ในบรรดา bunyaviruses ดูเหมือนว่าไวรัสชนิดนี้มีความใกล้ชิดกับ serogroup ของไวรัส Uukuniemi มากกว่ากลุ่มโรคไข้ริ้นฝอยทราย ไวรัสนี้อยู่ใน serocomplex ของไวรัส Bhanja

## วิทยาการระบาด
มีผู้พบไวรัสในมณฑลอานฮุย, มณฑลเหอหนาน, มณฑลหูเป่ย์, มณฑลเจียงซู, มณฑลเหลียวหนิง และมณฑลชานตง ไวรัส SFTS เกิดในพื้นที่ชนบทตั้งแต่เดือนมีนาคมถึงพฤศจิกายน และกรณีส่วนใหญ่พบตั้งแต่เดือนเมษายนถึงกรกฎาคม

นอกจากนี้ ยังมีผู้พบไวรัสในเกาหลีใต้ ญี่ปุ่น เวียดนาม และไต้หวัน

## อ้างอิง

หมวดหมู่:โลหิตวิทยา
หมวดหมู่:โรคติดเชื้อจากแมลง
หมวดหมู่:Phleboviruses
หมวดหมู่:โรครับจากสัตว์
เกรย์เอเซ็กชวล

**เกรย์เอเซ็กชวลลิตี** () / **เกรย์เอเซ็กชวล** () หรือ **เกรย์เซ็กชวลลิตี** () เป็นสเปกตรัมระหว่างเอเซ็กชวล (ขาดการดึงดูดทางเพศกับผู้อื่น) และอัลโลเซ็กชวล (มีการดึงดูดทางเพศกับผู้อื่น) บุคคลที่ระบุว่าเป็นเกรย์เอเซ็กชวลถูกเรียกด้วยคำว่า **เกรย์เอ** ( gray-A), **เกรย์เอซ** (gray ace) หรือ **เกรซ** (grace) และเรียกร่วมกันว่า "เอซอัมเบรลลา" (ace umbrella) ภายในสเปกตรัมนี้ยังประกอบด้วยคำต่าง ๆ เช่น เดมิเซ็กชวล (demisexual), เซมิเซ็กชวล (semisexual), เอเซ็กชวล-อิช (asexual-ish) และเซ็กชวล-อิช (sexual-ish)

การเกิดขึ้นของชุมชนออนไลน์อย่างเอเซ็กชวลวิซิบิลิตีแอนด์เอดูเคชันเน็ตเวิร์ก (AVEN) ให้พื้นที่ของกลุ่มเกรย์เอชในการสนทนาเรื่องรสนิยมของพวกตน

## อ้างอิง

### บรรณานุกรม
* 
* 
* 

## แหล่งข้อมูลอื่น
* The Asexual Visibility & Education Network
* Demisexuality Resource Center

หมวดหมู่:เอเซ็กชวล
อัมโบร

**อัมโบร** () เป็นผู้ผลิตอุปกรณ์กีฬาของอังกฤษที่ก่อตั้งขึ้นใน ค.ศ. 1924 ในเมืองวิล์มสโลว์ เทศมณฑลเชชเชอร์ และตั้งอยู่ในเมืองแมนเชสเตอร์ พวกเขาเชี่ยวชาญด้านชุดกีฬาฟุตบอลและรักบี้ ที่มีตรา *เพชรคู่* ผลิตภัณฑ์ของอัมโบรวางตลาดในกว่า 100 ประเทศ

ผู้เริ่มต้นธุรกิจอัมโบรคือแฮโรลด์และวอลเลซ สองพี่น้องตระกูลฮัมฟรีส์ ชื่อตราสินค้าเป็นคำที่ผสมขึ้นระหว่าง *อัม* จากชื่อสกุลฮัมฟรีส์ กับ *โบร* จากคำที่แปลว่าพี่น้อง

## อ้างอิง

หมวดหมู่:บริษัทของสหราชอาณาจักร
หมวดหมู่:บริษัทจดทะเบียนในตลาดหลักทรัพย์ลอนดอน
หมวดหมู่:ตราสินค้าอุปกรณ์กีฬา
หมวดหมู่:ตราสินค้าอังกฤษ
หมวดหมู่:บริษัทอังกฤษที่ก่อตั้งในปี พ.ศ. 2467
หมวดหมู่:บริษัทเสื้อผ้าที่ก่อตั้งในปี พ.ศ. 2467
หมวดหมู่:การควบรวมและเข้าซื้อกิจการในปี พ.ศ. 2552
หมวดหมู่:การควบรวมและเข้าซื้อกิจการในปี พ.ศ. 2555
เดือนไพรด์

**เดือนไพรด์ของกลุ่มบุคคลที่มีความหลากหลายทางเพศ** () มักเป็นเดือนมิถุนายน เป็นเดือนแห่งการเฉลิมฉลองและรำลึกถึงไพรด์ (ความภาคภูมิใจ) ของเลสเบียน เกย์ ไบเซ็กชวล และทรานเจนเดอร์ (แอลจีบีที)  เดือนไพรด์เริ่มขึ้นหลังจากเหตุจลาจลที่สโตนวอลล์ ซึ่งเป็นเหตุการณ์การประท้วงเพื่อปลดปล่อยชาวเกย์ในปี พ.ศ. 2512 และได้แพร่หลายออกไปนอกสหรัฐอเมริกา เดือนไพรด์ในยุคปัจจุบันทั้งเชิดชูการเคลื่อนไหวเพื่อสิทธิของกลุ่มบุคคลที่มีความหลากหลายทางเพศ และเฉลิมฉลองวัฒนธรรมของกลุ่มบุคลลที่มีความหลากหลายทางเพศ

## อ้างอิง

หมวดหมู่:วัฒนธรรมของกลุ่มบุคคลที่มีความหลากหลายทางเพศ
แองเจเล่ อานัง

**อัญชลี อณังษ์** หรือรู้จักกันในนาม **แองเจเล่ อานัง** () เป็นแดร็กควีนชาวไทย เริ่มมีชื่อเสียงหลังจากเป็นผู้ชนะในรายการ *[[แดร็ก เรซ ไทยแลนด์]]* ฤดูกาลที่สอง ซึ่งแตกแขนงมาจากรายการ *[[รูพอลส์แดร็กเรซ]]* เธอถือเป็นคนข้ามเพศคนแรกที่ชนะในแฟรนไชส์นี้

## ชีวิตช่วงแรก
อัญชลี อณังษ์ เกิดเมื่อปี 2537 ที่จังหวัดนครราชสีมา จากนั้นครอบครัวได้ย้ายมาอยู่จังหวัดพระนครศรีอยุธยา เธอเข้าเรียนที่โรงเรียนยอแซฟอยุธยาและโรงเรียนประจำสันติอโศก พ่อแม่ของอัญชลีหย่าร้างกันตั้งแต่เธอยังเด็ก หลังแม่เสียชีวิตด้วยโรคมะเร็งเต้านมเธอจึงหยุดเรียนและย้ายไปอาศัยอยู่กับพ่อเพื่อช่วยทำงานธุรกิจโรงกลึง

อัญชลีเคยเสพยามาก่อน ภายหลังได้เข้ารับการบำบัดและออกบวชพระเป็นเวลาสั้น ๆ ในระหว่างเรียนอยู่ชั้นมัธยมปลาย อัญชลีกล่าวว่า "มันเป็นช่วงเวลาที่ยากลำบาก" เพราะเธอไม่สามารถปรับตัวได้ จนกระทั่งเริ่มคบหากับคนในอินเทอร์เน็ตและเปิดเผยตนเองว่าเป็นเกย์ในขณะนั้น หลังจากเลิกรากับคนรัก อัญชลีเริ่มไว้ผมยาวเป็นผู้หญิงข้ามเพศและทำงานในร้านคาราโอเกะ ก่อนจะได้เข้าสู่วงการแดร็กควีนในเวลาต่อมา

## อาชีพ
อัญชลีเริ่มทำงานเป็นนักแสดงหญิงข้ามเพศที่โรงละครคาบาเร่ต์ในกรุงเทพมหานคร และยังได้รับการนิยามว่าเป็น "บียอนเซ่แห่งประเทศไทย" จากการลอกเลียนแบบเป็นนักร้องคนดังกล่าว 

อัญชลีได้รับการประกาศให้เป็นหนึ่งในผู้เข้าแข่งขันในรายการ *[[แดร็ก เรซ ไทยแลนด์]]* ฤดูกาลที่สอง ซึ่งเริ่มออกอากาศเมื่อวันที่ 11 มกราคม 2562 ตลอดระยะเวลาการแข่งขัน เธอชนะถึงหกครั้ง ซึ่งมากกว่าแดร็กควีนคนใด ๆ ในประวัติศาสตร์ของแฟรนไชส์ ต่อมาในวันที่ 5 เมษายน เธอได้รับตำแหน่งเป็นผู้ชนะ ในปัจจุบันเธอเป็นทั้งนักแสดง นางแบบ และแดร็กควีนอิสระ ซึ่งมักทำการแสดงอยู่ที่ไบโพล่าสีลมและเฮาส์ออฟฮีลส์

## ชีวิตส่วนตัว
อัญชลีได้เข้าร่วมชุมนุมกับกลุ่มราษฎรในปี 2563 โดยออกมาสนับสนุนสิทธิของแอลจีบีทีและความเท่าเทียมกันทางเพศ เธอยังกล่าวกับบีบีซีว่า "ถ้าการเมืองดี รัฐบาลจะเข้าใจคนกลุ่มหลากหลายทางเพศมากขึ้น..."

## ผลงานการแสดง
### โทรทัศน์

### เว็บซีรีส์

### มิวสิกวิดีโอ

## อ้างอิง

## แหล่งข้อมูลอื่น
*

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงข้ามเพศชาวไทย
หมวดหมู่:แดร็กควีนชาวไทย
ยลลดา เกริกก้อง สวนยศ

**ยลลดา เกริกก้อง สวนยศ** ชื่อเดิม **เกริกก้อง สวนยศ** (เกิด 18 มิถุนายน พ.ศ. 2520)  เป็นนักการเมืองและผู้มีชื่อเสียงชาวไทย เมื่อวันที่ 27 พฤษภาคม 2555 เธอได้รับเลือกตั้งเป็นสมาชิกสภาองค์การบริหารส่วนจังหวัดน่านในฐานะนักการเมืองอิสระ ก่อนเข้าสู่การเมือง ยลลดาเคยเป็นนางแบบและนางงาม รวมถึงสมาชิกของวงดนตรีป็อป วีนัสฟลายแทร็ป ซึ่งเธอแสดงภายใต้ชื่อ "นก" ยลลดาเป็นหญิงข้ามเพศและเป็นนายกสมาคมสตรีข้ามเพศแห่งประเทศไทย ซึ่งสนับสนุนสิทธิของคนข้ามเพศ เธอสำเร็จการศึกษาระดับปริญญาตรีด้านวิทยาศาสตร์จากมหาวิทยาลัยธรรมศาสตร์เมื่ออายุ 21 ปี ระดับปริญญาโทด้านศิลปศาสตร์และระดับปริญญาเอกด้านสังคมศาสตร์จากมหาวิทยาลัยรามคำแหง

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2526
หมวดหมู่:บุคคลที่ยังมีชีวิตอยู่
หมวดหมู่:นางแบบไทย
หมวดหมู่:นักการเมืองไทยที่มีความหลากหลายทางเพศ
รัศมีดาวพฤหัสบดี

**รัศมีดาวพฤหัสบดี** () คือหน่วยวัดความยาวที่ยืนพื้นจากรัศมีในแนวเส้นศูนย์สูตรของดาวพฤหัสบดี

## ภาพรวม
สัญลักษณ์คือ *R*J และ *R*J = 71,492km = 71,492,000m ซึ่งเท่ากับประมาณ 11.2 เท่าของรัศมีโลก

รัศมีดาวพฤหัสแปลงเป็นหน่วยอื่นได้ดังต่อไปนี้
* 11.209 รัศมีโลก (*R*E, *R*⊕)
* 0.103 รัศมีดวงอาทิตย์ (*R*☉, *R*o)

## ตัวอย่างการใช้งาน
รัศมีดาวพฤหัสบดีใช้เพื่อเปรียบเทียบขนาดของดาวเคราะห์นอกระบบขนาดใหญ่ ดาวแคระน้ำตาล และดาวแคระน้ำตาลเล็ก และ หรือบางครั้งก็อาจใช้กับดาวฤกษ์ขนาดเล็ก (โดยเฉพาะดาวแคระแดง) หน่วยนี้มีประโยชน์มากสำหรับการเปรียบเทียบขนาดของวัตถุท้องฟ้าขนาดพอประมาณ เพราะค่าของรัศมีโลกมีขนาดเล็กเกินไป และรัศมีดวงอาทิตย์มีขนาดใหญ่เกินไป

## ความไม่แน่นอนของรัศมี
ดาวพฤหัสบดีหมุนด้วยความเร็วที่เร็วที่สุดในบรรดาดาวเคราะห์ในระบบสุริยะ และมีความแตกต่างอย่างมากระหว่างรัศมีที่วัดที่เส้นศูนย์สูตรกับรัศมีที่วัดบนแกนหมุน ดังนั้นโดยทั่วไปจึงมักจะใช้รัศมีแนวเส้นศูนย์สูตร

ดาวพฤหัสบดีกำลังหดตัวในขณะที่ปล่อยความร้อน โดยเคร่งครัดด้วยกระบวนการที่ขับเคลื่อนโดยกลไกเคลวิน–เฮ็ล์มฮ็อลทซ์ อย่างไรก็ตาม การเปลี่ยนแปลงในรัศมีเนื่องจากกระบวนการนี้เล็กน้อยมากเพียงแค่ 1 ซม./ปี ดังนั้นจึงมักไม่นำมาพิจารณา

## อ้างอิง

หมวดหมู่:ดาวพฤหัสบดี
หมวดหมู่:หน่วยความยาว
หมวดหมู่:หน่วยวัดในดาราศาสตร์
รัฐบาลเอลีซาแบ็ต บอร์น

**รัฐบาลคณะที่ 43 ของฝรั่งเศส** หรือ **รัฐบาลเอลีซาแบ็ต บอร์น** (20 พฤษภาคม ค.ศ. 2022 – 9 มกราคม ค.ศ. 2024) ตั้งขึ้นภายหลังการเลือกตั้งประธานาธิบดีฝรั่งเศสในเดือนพฤษภาคม ค.ศ. 2022 โดยมีแอมานุแอล มาครง ได้ชนะการเลือกตั้งและเป็นประธานาธิบดีของฝรั่งเศสอีกหนึ่งสมัย แล้วมีเอลีซาแบ็ต บอร์น อดีตรัฐมนตรีว่าการกระทรวงแรงงาน การจ้างงาน และบูรณาการ ในรัฐบาลของฌ็อง กัสแต็กซ์ ได้รับแต่งตั้งตำแหน่งนายกรัฐมนตรี เมื่อวันที่ 16 พฤษภาคม ค.ศ. 2022

มีการแต่งตั้งรัฐบาลในวันที่ 20 พฤษภาคม ในปีเดียวกัน แต่หลังการเลือกตั้งสมาชิกสมัชชาแห่งชาติที่สิ้นสุดกับรอบที่สองในวันที่ 19 มิถุนายน พรรคลาเรปูว์ลีก็องมาร์ชซึ้งเป็นพรรคเสียงข้างมากของประธานาธิบดีและนายกรัฐมนตรี ได้สูญเสียเสียงข้างมากและกลายเป็นรัฐบาลเสียงข้างน้อย จึงนายกรัฐมนตรีตัดสิ้นใจไม่ได้ทำการคำแถลงนโยบายทั่วไป () ต่อสมัชชาแห่งชาติ

เมื่อวันที่ 8 มกราคม ค.ศ. 2024 เอลีซาแบ็ต บอร์นยืนหนังสือลาออกจากตำแหน่งนายกรัฐมนตรีด้วยคณะรัฐมนตรี จึงทำให้รัฐบาลนี้สิ้นสุดลงอย่างเป็นทางการในวันต่อมา แล้วในวันเดียวกัน แอมานุเอล มาครงได้แต่งตั้งนาย กาบรีแยล อาตาล ดำรงตำแหน่งนายกรัฐมนตรีแทนเอลีซาแบ็ต บอร์น

## ปรับปรุงรัฐบาล
ภายหลังแต่งตั้งรัฐบาล มีการปรับปรุงตำแหน่งหลายครั้ง ดังนี้

## เชิงอรรถ

## อ้างอิง

หมวดหมู่:การเมืองฝรั่งเศส
หมวดหมู่:ประเทศฝรั่งเศส
หมวดหมู่:สาธารณรัฐฝรั่งเศสที่ 5
หมวดหมู่:ประวัติศาสตร์ฝรั่งเศส
ความแป้น

**ความแป้น** () เป็นค่าที่บ่งบอกว่าวงรีหรือทรงคล้ายทรงกลมมีรัศมีตามแนวตั้งกับแนวนอนต่างกันมากแค่ไหนเมื่อเทียบกับวงกลมหรือทรงกลม สำหรับวงกลมหรือทรงกลมจะมีค่าความแป้นเป็น 0 ในขณะที่ถ้าวงรีหรือทรงคล้ายทรงกลมนั้นแบนแต๊ดแต๋ค่าก็จะเข้าใกล้ 1

ถ้าแกนหลักของวงรีหรือทรงกลมเป็น a และแกนรองเป็น b ความแป้น f จะคำนวณได้เป็น
: f=\frac{a-b}{a}=1-\frac{b}{a}

โดยอาจเขียนในรูปอัตราส่วน a-b: a ส่วนค่าความรี \varepsilon จะเป็น
: f = 1 - \varepsilon

ในกรณีของวัตถุที่หมุน แรงหนีศูนย์กลางจะทำให้ทรงกลมมีความแป้น โดยรัศมีตามแนวเส้นศูนย์สูตรจะมากกว่ารัศมีตามแนวแกนหมุน ดังนั้นในที่นี้ a คือรัศมีเส้นศูนย์สูตร และ b คือรัศมีตามแนวแกนหมุน

## ความสัมพันธ์กับความเยื้องศูนย์กลาง
ความแป้น f มีความสัมพันธ์กับค่าความเยื้องศูนย์กลางของวงรี e เป็นดังนี้
: e \triangleq \sqrt{1-\frac{b^2}{a^2}} = \sqrt{f(2-f)}

ตัวอย่างเช่น วงรีที่มีความแบนแป้น 0.1 มีความเยื้องศูนย์กลางประมาณ 0.43 สำหรับวงกลมสมบูรณ์แล้ว ค่าความเยื้องศูนย์กลางก็จะเป็น 0 เช่นเดียวกับค่าความแป้น และจะมีค่าเข้าใกล้ 1 เมื่อแบนแต๊ดแต๋ ข้อแตกต่างคือความเยื้องศูนย์กลางเป็นแนวคิดสำหรับภาคตัดกรวยทั่วไป

## ความแป้นของโลก

สำหรับค่าความแป้นของโลกในทางภูมิมาตรศาสตร์ ค่าตัวแปรเสริมของ GRS80 ถูกใช้เป็นมาตรฐาน ดังนี้

รัศมีเส้นศูนย์สูตร (=แกนหลัก) a = 6 378 137 m

ความแป้น: f=\frac{1}{298.257\ 222\ 101}

จากนิยามนี้ ได้ว่ารัศมีขั้ว b = 6 356 752.314 140 356 m

## อ้างอิง

หมวดหมู่:ธรณีฟิสิกส์
หมวดหมู่:กลศาสตร์ท้องฟ้า
ทรงรีโลก

**ทรงรีโลก** () ศัพท์ทางภูมิมาตรศาสตร์ สำหรับทรงคล้ายทรงกลมแป้น ซึ่งมีรูปร่างใกล้เคียงกับจีออยด์ (ระดับน้ำทะเล) ของโลก จุดศูนย์กลางตรงกับ จุดศูนย์กลางมวลของโลก และแกนรองตรงกับแกนหมุนของโลก

## ทรงรี GRS80
ปัจจุบันทรงรี GRS80 เป็นระบบที่ใช้กันอย่างแพร่หลายมากที่สุดในทางภูมิมาตรศาสตร์ภาพพื้นดิน รัศมี *a* และความแป้น *f* ตามแนวขั้วของทรงรี GRS80 คือ
* a=6\ 378\ 137{\rm m}\,
* f=\frac{1}{298.257\ 222\ 101}

เป็นไปไม่ได้ที่จะแยกความแตกต่างระหว่างทรงคล้ายทรงกลมที่มีความนูนแค่ประมาณ 1/300 เช่นนี้กับทรงกลมโดยสมบูรณ์ด้วยตาเปล่า อย่างไรก็ตาม เนื่องจากความบิดเบี้ยวนี้ (ความแตกต่างระหว่างรัศมีแนวศูนย์สูตรและรัศมีแนวขั้ว) อยู่ที่ประมาณ 21 กิโลเมตร ซึ่งถือเป็นค่าที่สูงมากในทางมาตรวิทยา ความแป้นเล็กน้อยที่มองไม่เห็นด้วยตาเปล่านี้เป็นสาเหตุทำให้เกิดปรากฏการณ์ต่าง ๆ บนโลก

## ทรงรี WGS84
สำหรับในภูมิมาตรศาสตร์ภาคพื้นน้ำนิยมใช้ระบบ WGS84 ค่าความแป้น *f* ของทรงรี WGS84 นั้นแตกต่างจากทรงรี GRS80 แค่เพียงเล็กน้อยมาก
* f=\frac{1}{298.257\ 223\ 563}

ความแตกต่างนี้เป็นเพียงประมาณ 0.105 มม. ซึ่งเป็นความแตกต่างที่ไม่ก่อให้เกิดปัญหาในทางปฏิบัติ

ทรงรี WGS84 นั้นเดิมมีต้นแบบมาจาก GRS80 แต่มีกระบวนการหาค่าตัวเลขที่แตกต่างกัน

## อ้างอิง

หมวดหมู่:ธรณีฟิสิกส์
อำเภอมงคลบุรี

**มงคลบุรี** () เป็นอำเภอทางตอนใต้ของจังหวัดบันทายมีชัย ทางตะวันตกเฉียงเหนือของกัมพูชา เมืองหลักของอำเภอคือเมืองมงคลบุรี ห่างจากศรีโสภณเมืองหลักของจังหวัดไปทางใต้ประมาณ 9 กิโลเมตร  อำเภอนี้มีพรมแดนติดกับจังหวัดพระตะบองทางทิศใต้ เส้นทางรถไฟสายหลักจากพนมเปญถึงปอยเปตวิ่งผ่านอำเภอนี้จากเหนือจรดใต้

อำเภอมงคลบุรีเป็นอำเภอที่เล็กที่สุดอำเภอหนึ่งในจังหวัดบันทายมีชัยเมื่อพิจารณาจากพื้นที่ และมีเพียงเทศบาลเมืองศรีโสภณเท่านั้นที่เล็กกว่า อย่างไรก็ตาม เป็นอำเภอที่มีประชากรมากที่สุดในจังหวัดและมีโครงสร้างพื้นฐานด้านคมนาคมขนส่ง ทางหลวงหมายเลข 5 ซึ่งเริ่มต้นที่กรุงพนมเปญและสิ้นสุดที่ปอยเปตและทางรถไฟแบ่งอำเภอออกเป็นทางคู่ขนานจากเหนือจรดใต้ ทางหลวงหมายเลข 160 เริ่มต้นใกล้กับใจกลางอำเภอไปทางทิศตะวันตกเฉียงใต้สู่จังหวัดไพลิน

## ประวัติ
thumb|พระบรมฉายาลักษณ์ของพระบาทสมเด็จพระสีสุวัตถิ์

ประวัติของอำเภอมงคลบุรีก่อนคริสต์ศตวรรษที่ 18 ไม่ชัดเจน โดยอาจจะเป็นส่วนหนึ่งของจังหวัดพระตะบอง แต่อย่างไรก็ตาม บันทึกแรกเกี่ยวกับเมืองได้ถูกกล่าวไว้ในพระราชพงศาวดารรัชกาลที่ 3 ว่าตั้งเมืองเมื่อ ค.ศ. 1833 และมอบหมายให้องค์ด้วงเป็นเจ้าเมืององค์แรก ตั้งแต่คริสต์ศตวรรษที่ 18 จนถึง ค.ศ. 1907 เป็นส่วนหนึ่งของจังหวัดพระตะบองของสยาม ขณะนั้นสยามควบคุมอาณาบริเวณจังหวัดบันทายมีชัย จังหวัดอุดรมีชัย จังหวัดเสียมราฐ และจังหวัดพระตะบอง ในปัจจุบัน

## อ้างอิง

มงคลบุรี
เดวิด เจย์

**เดวิด เจย์** (; เกิด 24 เมษายน พ.ศ. 2525) เป็นนักเคลื่อนไหวสิทธิเอเซ็กชวลชาวอเมริกา เจย์เป็นผู้ก่อตั้งและเว็บมาสเตอร์ของเอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) ซึ่งเป็นชุมชนเอเซ็กชวลที่มีสมาชิกมากที่สุดและเป็นที่รู้จักมากที่สุดในบรรดาชุมชนเอเซ็กชวลหลายแห่งที่ก่อตั้งขึ้นตั้งแต่การมีขึ้นของเวิลด์ไวด์เว็บและสื่อสังคม

## การเคลื่อนไหว
เจย์เปิดตัวเว็บไซต์เอเซ็กชวลวิซิบิลิตีแอนด์เอดูเคชันเน็ตเวิร์ก (เอเว็น) ในปี พ.ศ. 2544 หลังรู้สึกคับข้องใจที่แหล่งข้อมูลเกี่ยวกับเอเซ็กชวลมีอยู่น้อย ตั้งแต่นั้นมาเขาก็ได้แสดงบทบาทนำในการเคลื่อนไหวเรื่องเอเซ็กชวล ปรากฏตัวในรายการโทรทัศน์หลายรายการ และมีบทบาทอย่างมากในสารคดีเรื่อง *(A)sexual* ของอาตส์เอ็นจินใน ปี พ.ศ. 2554

เอเว็นซึ่ง Salon.com เรียกว่า "สำนักงานใหญ่ออนไลน์อย่างไม่เป็นทางการ" ของการเคลื่อนไหวเอเซ็กชวล ได้รับการยอมรับอย่างกว้างขวางว่าเป็นชุมชนเอเซ็กชวลออนไลน์ที่ใหญ่ที่สุด เป้าหมายหลัก 2 ประการคือการสร้างการยอมรับและการอภิปรายเกี่ยวกับเอเซ็กชวลในระดับสาธารณะ และเพื่อส่งเสริมการเติบโตของชุมชนเอเซ็กชวลทางออนไลน์ขนาดใหญ่ ในวันที่ 17 มิถุนายน พ.ศ. 2556 เอเว็นมีสมาชิกที่ลงทะเบียนแล้วเกือบ 70,000 คน

ในนครนิวยอร์ก เจย์ทำงานทั้งกับกระทรวงศึกษาธิการและองค์กรเอกชน ในให้การฝึกอบรมเกี่ยวกับการคัดตัวอย่างเข้าของกลุ่มเอเซ็กชวลให้กับนักการศึกษาด้านสุขภาพ

## ชีวิตส่วนตัว
เจย์มาจากเมืองเซนต์หลุยส์ รัฐมิสซูรี และจบการศึกษาจากโรงเรียนเตรียมอุดมศึกษาครอสโรดส์ ในปี พ.ศ. 2543 เมื่ออายุ 15 ปี เจย์เริ่มพิจารณาว่าตัวเองเป็นเอเซ็กชวล และเปิดเผยอัตลักษณ์ทางเพศของตนว่าเป็นเอเซ็กชวลในขณะที่เป็นนักศึกษาที่มหาวิทยาลัยเวสเลยันในรัฐคอนเนทิคัต

เจย์เป็นสมาชิกของครอบครัวที่มีพ่อแม่สามคนซึ่งไม่มีความสัมพันธ์แบบโรแมนติก ซึ่งเขามองว่าได้ส่งอิทธิพลถึงอัตลักษณ์ทางเพศที่เป็นเอเซ็กชวลของตน

## อ้างอิง

## แหล่งข้อมูลอื่น
* AVENguy  – David Jay's online profile
* Love from the Asexual Underground - David Jay's blog and podcast about asexuality
* AVEN – Asexual Visibility and Education Network.
* Interview with Jay
* 

หมวดหมู่:นักเคลื่อนไหวสิทธิกลุ่มบุคคลที่มีความหลากหลายทางเพศจากสหรัฐ
หมวดหมู่:บุคคลจากเซนต์หลุยส์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2525
หน่วยภูมิภาคเมซีนีอา

**เมซีนีอา** (, ) เป็นหน่วยภูมิภาค () ในแคว้นเพโลพอนนีสทางตะวันออกเฉียงใต้ของประเทศกรีซ นับตั้งแต่แผนกัลลีกราติสเมื่อวันที่ 1 มกราคม 2011 เมืองหลักและเมืองใหญ่ที่สุดของหน่วยคือกาลามาตา

## อ้างอิง

เมซีนีอา